b'\n_START_ARTICLE_\nKarthago\n_START_PARAGRAPH_\nKarthago var en koloniby som blev grundlagt af de handelsfarende f\xc3\xb8nikere. Byen blev grundlagt i 814 f.Kr. i det nuv\xc3\xa6rende Tunesien t\xc3\xa6t p\xc3\xa5 landets nuv\xc3\xa6rende hovedstad Tunis._NEWLINE_Byens f\xc3\xb8rste \xc3\xa5r var pr\xc3\xa6get af et opg\xc3\xb8r mellem de maritime og landsbesiddende familier. De maritime handelsfamilier stod for regeringen, og gennem det 6. \xc3\xa5rhundrede f.Kr. begyndte Karthago at \xc3\xb8ge sin dominans over det vestlige Middelhav. Handelsm\xc3\xa6nd og opdagelsesrejsende bragte \xc3\xb8get velstand og magt til bystaten. I det tidlige 6. \xc3\xa5rhundrede f.Kr. skulle Hanno have sejlet ned langs Afrikas kyst, m\xc3\xa5ske helt til Sierra Leone. Under lederen Malchus begyndte byen en systematisk erobring af b\xc3\xa5de det indre Afrika og kystomr\xc3\xa5derne._NEWLINE_Byen erobrede de gamle f\xc3\xb8nikiske kolonier og de libyske stammeomr\xc3\xa5der. Derfra spredte den sin magt og kontrol til Egypten. Endvidere Sardinien, Malta og den vestlige del af Sicilien. Der var ogs\xc3\xa5 oprettet kolonier i Iberien (Den Iberiske Halv\xc3\xb8)._NEWLINE_Ved begyndelsen af det 5. \xc3\xa5rhundrede f.Kr. var Karthago det handelsm\xc3\xa6ssige centrum i regionen, en stilling den beholdt ca. 300 \xc3\xa5r til Roms endelige sejr i de puniske krige. _NEWLINE_Ved den Tredje puniske krig 149-146 f.Kr. mellem Rom og Karthago udtalte Cato den \xc3\x86ldre:_NEWLINE_"I \xc3\xb8vrigt mener jeg, Karthago b\xc3\xb8r \xc3\xb8del\xc3\xa6gges"._NEWLINE_Det skete. Byen blev \xc3\xb8delagt, og store frugtbare omr\xc3\xa5der blev lagt \xc3\xb8de, da de blev oversv\xc3\xb8mmet af havvand (Saltvand)._NEWLINE_Karthago er i dag med p\xc3\xa5 Unescos Verdensarvsliste._NEWLINE_Under de puniske krige blev f\xc3\xb8rstef\xc3\xb8dte ofret til guderne Baal-Hammon eller Tanit.'